Макао (Аомынь) махсус административ районы Ҡытай Халыҡ Республикаһының автономиялы өлөшө булып һанала. Чжуцзян йылғаһы эстуарийының көнсығышында урынлашып, төньяҡтан Гуандун провинцияһы менән сиктәш була, ҡалған яҡтарҙан иһә Көньяҡ Ҡытай дингеҙе һыуҙары менән йыуыла. Иҡтисадының төп этәргестәре туризм һәм азартлы уйындар булһа ла, сәнәғәттең ҡайһы бер төрҙәре (уйынсыҡ етештереү, электрон сәнәғәт, кейем сәнәғәте) шулай уҡ тиҙ үҫешә. Донъяның иң бай төбәктәренең береһе булараҡ билдәле.